
                                                 Nr.23/14/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Legii nr. 318/2003 privind energia electrică, transmisă cu adresa nr.P.l.X 26 din 5 februarie 2007.



În raport de obiectul şi conţinutul reglementării, propunerea legislativă face parte din categoria legilor organice, la fel cu legea asupra căreia intervine legislativ.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.23/14/2007
R A P O R T

asupra propunerii legislative pentru modificarea şi completarea 
Legii nr. 318/2003 privind energia electrică


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea şi completarea Legii nr. 318/2003 privind energia electrică, iniţiată de dl. senator Viorel Arion, transmisă cu adresa nr.P.l.X 26 din 5 februarie 2007, înregistrată la comisie sub nr.23/14 din 6 februarie 2007.



Senatul a respins propunerea legislativă, în şedinţa din 20 decembrie 2006.



Comisia juridică, de disciplină şi imunităţi a avizat negativ propunerea legislativă, cu avizul nr. 31/75 din 12 februarie 2007.


Consiliul Legislativ, cu avizul nr. 1025 din 24 iulie 2006, a avizat favorabil propunerea legislativă, formulând observaţii şi propuneri care nu sunt preluate.


Guvernul, prin punctul său de vedere nr.2804 din 13 septembrie 2006, nu susţine adoptarea propunerii legislative în forma prezentată.


Propunerea legislativă are ca obiect modificarea art. 16 şi art.18 din Legea energiei electrice nr.318/2003,  în sensul schimbării regimului juridic al dreptului de uz şi servitute al capacităţilor energetice din componenţa reţelelor electrice.


Membrii Comisiei pentru industrii şi servicii au examinat propunerea legislativă în şedinţa din 6 martie 2007 şi au hotărât, în unanimitate, respingerea acesteia, deoarece prin Legea nr.13/2007 a energiei electrice, care a intrat în vigoare la 23 februarie 2007, a fost abrogată expres Legea nr.318/2003, iar propunerea legislativă a rămas fără obiect.



La lucrările comisiei au fost prezenţi 18 de deputaţi din totalul de 23 de membri ai comisiei.
                    Din partea Ministerului Economiei şi Economiei a participat dl Alexandru Săndulescu – director general, iar din partea Autorităţii Naţionale de Reglementare în domeniul Energiei a participat doamna Maria Mânicuţă - director.


În raport de obiectul şi conţinutul reglementării, propunerea legislativă face parte din categoria legilor organice, la fel cu legea asupra căreia intervine legislativ.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu

